Oskari Manninen

Oskari Manninen (s. 22. huhtikuuta 1991 Vantaa) on suomalainen jääkiekkopuolustaja, joka pelaa Mestis-joukkue Jokereissa. Hän toimii joukkueen varakapteenina. Manninen on pelannut aiemmin myös hyökkääjänä.

 Ura 
 Seuraura 
Manninen on Jokereiden kasvatti. Hän voitti seurassa C-nuorten SM-pronssia vuonna 2007. Kaudella 2008–2009 Manninen nousi Jokereiden B-nuorten kapteeniksi ja oli joukkueen paras pistemies ja syöttäjä tehoilla 13+21=34. Kaudella 2011–2012 hän oli A-nuorten SM-liigan pudotuspeleissä viidellä osumallaan Jokereiden paras maalintekijä Jere Karjalaisen ja Markus Hännikäisen kanssa. Manninen voitti kauden päätteeksi A-nuorten SM-hopeaa.

Manninen pelasi Kiekko-Vantaan Mestis-joukkueessa tryoutilla syksyn 2012 kaikki harjoitusottelut ja sai joukkueeseen kaksivuotisen sopimuksen kauden 2012–2013 kynnyksellä. Hän löi itsensä läpi Mestiksessä jo tulokaskaudellaan, joka toi Manniselle 45 runkosarjaottelussa tehot 8+12=20 sekä neljässä karsintasarjan ottelussa tehot 1+1=2. Hän oli Kiekko-Vantaan tehokkain puolustaja ja jakoi koko Mestiksen puolustajien pistepörssin kymmenennen sijan Peliittojen Ville-Veikko Eerolan kanssa. Manninen valittiin myös Mestiksen syyskuun 2012 kuukauden tulokaspelaajaksi ja hän edusti Etelän joukkuetta Mestis Hockey Dayn tähdistöottelussa.

Kaudella 2012–2013 Manninen nousi Kiekko-Vantaan kapteeniksi. Hän esiintyi harjoituskaudella myös Jokereiden SM-liigajoukkueen vahvuudessa, jossa Manninen pelasi neljä European Trophy-ottelua. Liigadebyyttinsä hän teki 26. lokakuuta 2013 Turun Palloseuraa vastaan. Manniselle avautui paikka Jokereiden kokoonpanosta, kun Ossi Väänänen joutui sivuun. Liigauransa avausmaalin hän teki 30. joulukuuta 2013 Tapparaa vastaan. Kaikkiaan Manninen pelasi kauden aikana SM-liigassa kuusi runkosarjaottelua tehden kaksi maalia. Helmikuussa 2014 hän siirtyi Vantaalta loppukaudeksi Vaasan Sportiin, jolta Kiekko-Vantaa sai puolestaan Joni Haverisen. Manninen jatkoi SM-liigaan nostetussa Sportissa vuoden mittaisella sopimuksella kaudella 2014–2015. Marraskuussa 2014 hänen sopimustaan jatkettiin taas vuodella kevääseen 2016. Hänen tulokaskautensa toi 60 runkosarjaottelussa tehot 5+9=14, joilla Manninen oli Sportin tehokkain puolustaja Mike Brennanin kanssa.

Manninen siirtyi kaudeksi 2016–2017 vuoden mittaisella sopimuksella Hämeenlinnan Pallokerhoon. Hän teki SM-liigan yhden kauden piste-ennätyksensä tehoilla 8+12=20. Manninen oli HPK:n eniten maaleja tehnyt puolustaja. Hän teki liigauransa ensimmäisen pudotuspelimaalinsa toisessa puolivälieräottelussa 24. maaliskuuta 2017 JYPiä vastaan. Mannisen osuma syntyi siirretyn rangaistuksen aikana ja se jäi HPK:n 2–1-voittoon päättyneen ottelun voittomaaliksi. Veli-Matti Piikkilä valitsi hänet ottelun Alumnien tähtien kakkostähdeksi. JYP kuitenkin voitti koko ottelusarjan ja eteni välieriin otteluvoitoin 4–3.

Kaudeksi 2017–2018 Manninen palasi kaksivuotisella sopimuksella Vaasan Sportiin. Hänen kautensa päättyi loukkaantumisen vuoksi kuitenkin jo 23 ottelun jälkeen marraskuussa 2017. Kaudeksi 2018–2019 Manninen nimettiin Sportin varakapteeniksi.

Manninen siirtyi kaudeksi 2019–2020 kaksivuotisella sopimuksella KooKoohon. Hänet nimettiin joukkueen varakapteeniksi. Kaudella 2020–2021 Manninen oli kuudella osumallaan KooKoon eniten maaleja tehnyt puolustaja Joni Tuulolan kanssa. Hän jakoi myös koko SM-liigan tehotilaston voiton Lukon Anrei Hakulisen kanssa lukemalla +27, mutta Matti Keinonen -palkinnon voitti kuitenkin vähempien miinusmerkintöjen turvin Hakulinen. Huhtikuussa 2021 Manninen teki KooKoon kanssa kaksivuotisen jatkosopimuksen.

Kaudeksi 2023–2024 Manninen siirtyi kaksivuotisella sopimuksella Tapparaan. Hänen roolinsa jäi kuitenkin odotettua pienemmäksi ja Mannisen sopimus purettiin yhteisymmärryksessä joulukuussa 2023. Jo samana päivänä Mannisen vahvistettiin siirtyvän loppukauden kattavalla sopimuksella Helsingin IFK:hon, kun joukkueen puolustuksessa oli useita poissaoloja, jotka HIFK:n urheilutoimenjohtaja Tobias Salmelaisen mukaan vaikuttavat helmikuulle asti. 27. tammikuuta 2024 pelatussa ottelussa Tapparaa vastaan hänen jalkansa vääntyi epäonnisesti, kun Philip Granath taklasi Mannista. Helmikuussa HIFK uutisoi Mannisen kauden olevan ohi. Toukokuussa 2024 hän teki seuran kanssa vuoden mittaisen jatkosopimuksen.

Kaudeksi 2025–2026 Manninen palasi Mestikseen ja kasvattajaseuraansa Jokereihin yksivuotisella sopimuksella, joka sisältää option kahdesta lisävuodesta. Hänet nimettiin joukkueen varakapteeniksi.

 Maajoukkueura 
Manninen on pelannut Suomen A-maajoukkueessa kaksi ottelua ilman tehopisteitä.Tilanne 10.2.2020 Hän teki A-maajoukkuedebyyttinsä Beijer Hockey Gamesin toisessa ottelussa 8. helmikuuta 2020 Tukholman Globenissa Tšekkiä vastaan. Manninen merkittiin Suomen kakkospuolustajapariin toisen debytantin, Robin Salon viereen.

 Tilastot 
 2009–2010  Jokerit  A-SM  32  8  4  12  12  2  0  0  0  0 2010–2011  Jokerit  A-SM  41  4  11  15  41  9  0  3  3  8 2011–2012  Jokerit  A-SM  27  4  7  11  4  9  5  2  7  2 2012–2013  Kiekko-Vantaa  Mestis  45  8  12  20  12  –  –  –  –  – 2013–2014  Kiekko-Vantaa (C)   Mestis  33  2  11  13  18  –  –  –  –  –   Jokerit  SM-liiga  6  2  0  2  2  –  –  –  –  –   Sport  Mestis  8  0  4  4  6  7  0  1  1  4 2014–2015  Sport  SM-liiga  60  5  9  14  12  –  –  –  –  – 2015–2016  Sport  SM-liiga  44  2  6  8  12  2  0  0  0  0   Hermes  Mestis  1  0  1  1  2  –  –  –  –  – 2016–2017  HPK  SM-liiga  58  8  12  20  28  7  1  1  2  0 2017–2018  Sport  SM-liiga  23  2  8  10  14  –  –  –  –  – 2018–2019  Sport (A)  SM-liiga  52  2  11  13  32  –  –  –  –  – 2019–2020  KooKoo (A)  SM-liiga  57  4  13  17  32  –  –  –  –  – 2020–2021  KooKoo (A)  SM-liiga  55  6  6  12  28  2  0  0  0  4 2021–2022  KooKoo (A)  SM-liiga  60  1  13  14  20  16  0  2  2  4 2022–2023  KooKoo (A)  SM-liiga  60  4  7  11  32  7  0  2  2  2 2023–2024  Tappara  SM-liiga  29  1  5  6  12  –  –  –  –  –   HIFK  SM-liiga  12  1  1  2  2  –  –  –  –  – 2024–2025  HIFK  SM-liiga  52  2  4  6  22  3  0  0  0  4 12 kautta  yhteensä  SM-liiga  568  40  95  135  248  37  1  5  6  14 3 kautta  yhteensä  Mestis  87  10  28  38  38  7  0  1  1  4

 Lähteet 

 Viitteet 

Luokka:Suomalaiset jääkiekkoilijat
Luokka:Vuonna 1990 syntyneet
Luokka:Elävät henkilöt